Aleksandras Korvinas Gosievskis

Aleksandras Korvinas Gosievskis (, balt. Аляксандр Корвін-Гасеўскі.  ? – m. 1639 m. balandžio mėn.) – Lietuvos Didžiosios kunigaikštystės diplomatas, karinis veikėjas.

 Giminė 

Kilęs iš Lietuvos bajorų Gosievskių giminės. Tėvas Jonas Gosievskis. Vedęs Ievą Pacaite suartėjo su kylančia didikų Pacų gimine. Vaikai Kristupas Korvinas Gosievskis, Mikalojus Korvinas Gosievskis, Motiejus Korvinas Gosievskis, Vincentas Aleksandras Korvinas Gosievskis, Zuzana Korvin Gosievska.

Valdė Veližo (į šiaurės vakarus nuo Smolensko), vėliau Punsko, Kupiškio ir Bielsko seniūnijas.

 Biografija 
Nuo 1596 m. dirbo LDK kanclerio Leono Sapiegos kanceliarijoje. 1600 m. L. Sapiegos vadovaujamos delegacijos, vykstančios į Maskvą derybų dėl taikos sudarymo, narys. Nuo to laiko formavo ir vykdė LDK, Abiejų Tautų Respublikos politiką su Rusija, vadovavo diplomatinėms misijoms.

1605 m. su 200 pėstininkų dalyvavo Salaspilio mūšyje.

1606–1611 m. dalyvavo pirmojo ir antrojo Dmitrijų Apsišaukėlių žygiuose į Rusiją, vadovavo ten nusiųstai Abiejų Tautų Respublikos kariuomenei.

Nuo 1610 m. Lietuvos referentas, 1615–1625 m. Lietuvos didysis raštininkas. 1613 m. gruodžio 3 d. – gruodžio 24 d. Abiejų Tautų Respublikos Seimo maršalka. 1617–1618 m. dalyvavo Lenkijos karalaičio Vladislovo Vazos žygyje į Maskvą.

1621–1622 m. dalyvavo mūšiuose su Švedijos kariuomene Livonijoje ir Kurše, sudarant su švedais Mintaujos paliaubas.

Nuo 1625 m. vidurio Smolensko vaivada.

Su LDK didžiuoju etmonu Leonu Sapiega Livonijoje atrėmė švedų puolimus, kurį laiką Lietuvos Didžiosios Kunigaikštystės kariuomenės vadas. Nuo 1630 m. LDK kariuomenės lauko raštininkas.

Po karo su Švedija ėmė statydinti bastioninę Smolensko citadelę. 1633 m. dalyvavo Smolensko kare ir derybose dėl jį 1634 m. užbaigusios Polianovkos taikos sutarties.

Įsteigė jėzuitų kolegijas 1619 m. Smolenske, 1637 m. Vitebske, 1629 m. rezidenciją Daugpilyje. Vilniaus Šv. Kazimiero bažnyčioje, pastatydino sau mauzoliejinę koplyčią.

 Šaltiniai 

 Nuorodos 

|-

Kategorija:Gosievskiai
Kategorija:Smolensko vaivados
Kategorija:ATR seimo maršalkos
Kategorija:Lietuvos didieji raštininkai
Kategorija:Lietuvos referentai
Kategorija:Lietuvos lauko raštininkai
Kategorija:Bielsko seniūnai
Kategorija:Punsko seniūnai
Kategorija:Veližo seniūnai
Kategorija:Kupiškio seniūnai
Kategorija:ATR pasaulietiniai senatoriai
Kategorija:ATR kariai
Kategorija:ATR diplomatai